รัฐบาลไทย-ข่าวทำเนียบรัฐบาล-ยอดขอรับส่งเสริมบีโอไอปี 2563 กว่า 4.8 แสนล้านบาท อุตฯ การแพทย์มาแรง โตร้อยละ 165 หนุนไทยฝ่าวิกฤตโควิด
วันพุธที่ 10 กุมภาพันธ์ 2564
ยอดขอรับส่งเสริมบีโอไอปี 2563 กว่า 4.8 แสนล้านบาท อุตฯ การแพทย์มาแรง โตร้อยละ 165 หนุนไทยฝ่าวิกฤตโควิด
บีโอไอสรุปสถานการณ์การลงทุนปี 2563 ตัวเลขขอรับการส่งเสริมรวมกว่า 4.8 แสนล้านบาท กลุ่มอุตสาหกรรมการแพทย์น่าจับตา มีมูลค่าลงทุนสูงกว่า 2.2 หมื่นล้านบาท โตขึ้นร้อยละ 165 เมื่อเทียบกับปี 2562
ขณะที่การลงทุนจากต่างประเทศ (FDI) ญี่ปุ่นครองแชมป์ยื่นขอรับส่งเสริมสูงสุดทั้งจํานวนโครงการและมูลค่าลงทุน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอเปิดเผยการลงทุนในปี2563ที่ผ่านมา มีคําขอรับการส่งเสริมการลงทุน จํานวน1,717โครงการ มูลค่าลงทุนรวม481,150ล้านบาทสําหรับกลุ่มอุตสาหกรรมเป้าหมายซึ่งเป็นกลไกขับเคลื่อนเศรษฐกิจ มีมูลค่าลงทุนทั้งสิ้น230,740ล้านบาท คิดเป็นร้อยละ48ของมูลค่าการขอรับการส่งเสริมทั้งสิ้น โดย5อันดับแรก ได้แก่1) เครื่องใช้ไฟฟ้า และอิเล็กทรอนิกส์ มูลค่าลงทุน50,300ล้านบาท2) การเกษตร และแปรรูปอาหาร41,140ล้านบาท3) ยานยนต์ และชิ้นส่วน37,780ล้านบาท4) ปิโตรเคมี และเคมีภัณฑ์36,020ล้านบาท และ5) เทคโนโลยีชีวภาพ30,060ล้านบาท
นอกจากนี้ ยังมีกลุ่มอุตสาหกรรมการแพทย์ที่น่าจับตา ซึ่งคําขอรับการส่งเสริมตลอดปีมีอัตราเพิ่มขึ้นทั้งจํานวนโครงการและมูลค่าลงทุน โดยมีจํานวน 83 โครงการ เพิ่มขึ้นจากปี 2562 ร้อยละ177ขณะที่มูลค่าลงทุนรวม 22,290 ล้านบาท เพิ่มขึ้นร้อยละ 165“สถานการณ์การระบาดของไวรัสโควิด-19เป็นทั้งความท้าทายและโอกาส แม้ในภาพรวมการลงทุนจะชะลอตัว แต่ก็มีบางธุรกิจที่สามารถขยายตัวจากวิกฤตครั้งนี้ เช่น กลุ่มอุตสาหกรรมทางการแพทย์ ซึ่งคําขอรับการส่งเสริมตลอดปี มีอัตราเพิ่มขึ้นทั้งจํานวนโครงการและมูลค่าลงทุน ตัวเลขดังกล่าวสะท้อนให้เห็นว่าการออกมาตรการส่งเสริมการลงทุนในช่วงปีที่ผ่านมาประสบความสําเร็จ สอดรับกับความต้องการของตลาด โดยเฉพาะกิจการในกลุ่มของหน้ากากอนามัย และถุงมือยางทางการแพทย์”เลขาธิการบีโอไอกล่าว
ด้านการลงทุนโดยตรงจากต่างประเทศ (FDI) มีโครงการยื่นขอรับการส่งเสริม จํานวน907โครงการ มูลค่าลงทุน213,162ล้านบาท โดยประเทศญี่ปุ่นยื่นขอรับการส่งเสริมมากที่สุดทั้งจํานวนโครงการ และมูลค่าลงทุน จํานวน211โครงการ มูลค่าลงทุน75,946ล้านบาท ตามด้วยประเทศจีน มูลค่าลงทุน31,465ล้านบาท และสหรัฐฯ มูลค่าลงทุน24,555ล้านบาท โดยจุดแข็งของไทยเมื่อเทียบกับประเทศในกลุ่มเอเชียคือ การมีจุดแข็งด้านอุตสาหกรรมสนับสนุน วัตถุดิบและชิ้นส่วน ซึ่งสอดคล้องกับผลสํารวจBusiness Conditions of Japanese Companies in Asia and OceaniaของJETROปี2562ที่พบว่า บริษัทญี่ปุ่นที่ลงทุนในไทย ใช้วัตถุดิบและชิ้นส่วนในประเทศไทยในระดับสูงกว่าบริษัทญี่ปุ่นที่ลงทุนในอินโดนีเซีย มาเลเซีย และเวียดนาม
สําหรับคําขอรับการส่งเสริมในพื้นที่EECมีจํานวน453โครงการ มูลค่าลงทุนรวม208,720ล้านบาท แบ่งเป็น จังหวัดชลบุรี226โครงการ มูลค่าลงทุน67,190ล้านบาท จังหวัดระยอง175โครงการ มูลค่าลงทุน115,870ล้านบาท และจังหวัดฉะเชิงเทรา52โครงการ มูลค่าลงทุน25,660ล้านบาท ส่วนใหญ่ลงทุนในกลุ่มสาธารณูปโภค บริการพื้นฐานและการขนส่ง เป็นต้นส่วนคําขอรับการส่งเสริมในพื้นที่เขตเศรษฐกิจพิเศษชายแดน (SEZ) มีจํานวน17โครงการ มูลค่าลงทุน12,340ล้านบาท เพิ่มขึ้นร้อยละ423ส่วนใหญ่อยู่ในกลุ่มอุตสาหกรรมที่นักลงทุนไทยมีศักยภาพ เช่น การผลิตถุงมือทางการแพทย์ และการผลิตอาหาร เป็นต้นอย่างไรก็ดี ในปี2563มีสัญญาณที่ดีจากการลงทุนที่เป็นกิจการSMEsโดยมีจํานวน67โครงการ เพิ่มขึ้นร้อยละ20มูลค่าลงทุน2,490ล้านบาท ส่วนใหญ่อยู่ในกิจการผลิตเครื่องมือแพทย์จากผ้า หรือเส้นใยชนิดต่างๆ เช่น หน้ากากอนามัย เป็นต้น ซึ่งมีความต้องการสูงขึ้นมาก ประกอบกับบีโอไอให้การส่งเสริมในอุตสาหกรรมการแพทย์เป็นพิเศษเพื่อกระตุ้นการลงทุนผลิตผลิตภัณฑ์ทางการแพทย์ที่จําเป็นต้องใช้ในภาวะการระบาดของไวรัสโควิด-19
ทิศทางการส่งเสริมการลงทุนในปี2564บีโอไอมีแนวทางส่งเสริมในกิจการที่ไทยมีศักยภาพ มีแนวโน้มเติบโตในอนาคต พร้อมกับยกระดับขีดความสามารถทางการแข่งขันของประเทศ และขับเคลื่อนการปรับโครงสร้างของภาคการผลิตและบริการ เช่น อุตสาหกรรมในกลุ่มBCGการแพทย์ อุตสาหกรรมที่ใช้เทคโนโลยีขั้นสูง ดิจิทัล บริการที่มีมูลค่าเพิ่มสูง และโครงสร้างพื้นฐานเพื่อรองรับการขยายตัวของอุตสาหกรรมการผลิตและบริการ
****************************************